tus causas perspicimus, et de vinculo quo sequentia cum antecedentibus 
copulantur adhuc nihil certi ne divinare quidem nobis licuit. An unquam 
menti humanae continget ut abditas has naturae leges, ne dicam mysteria, 
perspiciat? Annales autem illos evolventes, si secundum philosophiae na- 
turalis methodum phaenomena notata apto ordine disposita comparamus, 
etsi primas causas moventes non perspiciamus, tamen leges, secundum quas 
naturalis ille motus et fabricatio procedat, cognoscere studemus, momento- 
rmn seriem et periodos, temporisque quod singulis speciebus, generibus, 
ordinibus concessum fuerit spatium, quo ad perfectiorem cognitionem ge- 
nerationis sive vitae actionis per saecula continuatae perveniamus. Verum 
quum ipsam vim, qua motio illa materiae organicae efPecta est, ignoremus, 
ad explicationem sive claram rei demonstrationem pervenire nobis non licet. 
Inter naturae leges quas Palaeontologia detexit etiam haec est, spe- 
cierum, generum et ordinum singulorum longaevitatem valde diversam esse. 
Modo species exstinctas vel genera emortua aliis similibus locum dare 
videmus, modo vero subito evanuere formarum organicarum exemplaria, ad 
unam tantum alteramve periodum geologicam restricta. Sic Lepidoden- 
drorum, Sigillariearum aliarumque familiarum ordines, devonico et praeser- 
tim carbonifero tempore luxuriantes, his periodis haud supervixerunt. Tri- 
lobitorum, quorum innumerabilia vestigia in stratis siluricis et devonicis 
ubicunque terrarum reperiuntur, nullus tempore carbonifero superstes est. 
Multae autem aliae plantarum et animalium cohortes, primis jam tempo- 
ribus natae, ab una in alteram periodum propagatae, continuata novarum 
formarum, satis tamen consimilium, generatione, legem quandam perpetui- 
tatis et constantiae nobis declarant. Maxime haec apparet in simplicioris 
fabricae naturis, quales per omnia tempora perfectiorum, quae sequentibus 
deinceps periodis accesserunt, asseclas mansisse constat. Ita factum est 
ut natura organica temporis decursu auctior et perfectior reddita, majore 
deinceps varietate et numero formarum exornata sit, atque organismi ad 
majora et celsiora tendentis imaginem nobis ostendat. 
Inter plantarum ordines, qui altiorem in rerum creatarum serie gradum 
tenentes, antiquioribus jam periodis orti ad nostra usque tempora perdu- 
